Գաղտնիք չէ, որ վարչապետի «ժողովրդի թեկնածու» ասելիս նա իրեն նկատի ունի, պատրաստվում է ստանձնել այդ պաշտոնը: Գաղտնիք չէ նաեւ, որ վարչապետի համար օրենքով լիազորություններ են սահմանվել՝ նկատի ունենալով Սերժ Սարգսյանին: Խոսքը գերլիազորությունների կամ սուպեր-վարչապետության մասին է: Հաղթողներին, ինչ խոսք, չեն դատում, բայց ամեն ինչ հոսում է եւ փոխվում: Այսօրվա բազմահազարանոց հրապարակը վաղը կդառնա Փաշինյանի թշնամին, եթե նա իշխանության գնա եւ պահպանի սուպեր-վարչապետական ինստիտուտը: